รฟท.คาดเปิดขายซองประมูลรถไฟทางคู่หัวหิน-ประจวบฯ 2 – 10 พ.ค.นี้
รฟท.คาดเปิดขายซองประกวดราคารถไฟทางคู่ “หัวหิน-ประจวบฯ” ระยะทาง 84 กม. วันที่ 2 - 10 พ.ค.นี้
26 เม.ย. 2560

แหล่งข่าวจากการรถไฟแห่งประเทศไทย (รฟท.) เปิดเผยว่า รฟท.เตรียมออกประกาศเชิญชวนประกวดราคาจ้างโครงการก่อสร้างรถไฟทางคู่ ช่วงหัวหิน-ประจวบคีรีขันธ์ ด้วยวิธีการทางอิเล็กทรอนิกส์ โดยคาดว่าจะเปิดขายซองประกวดราคาในวันที่ 2-10 พ.ค.นี้ และจะให้เวลาในการยื่นซองประกวดราคา 45 วันจากเดิม 30 วัน หรือประมาณกลางเดือนก.ค. และจากนั้นอีก 2 สัปดาห์จะประกาศรายชื่อผู้ที่มีสิทธิเสนอราคา โดยกำหนดวันเสนอราคาทางอิเล็กทรอนิกส์ วันที่ 4 ส.ค. 60
ทั้งนี้ รฟท.จะออกประกาศเชิญชวนในปลายสัปดาห์นี้ หรือต้นสัปดาห์หน้า
อนึ่งโครงการก่อสร้างรถไฟทางคู่ ช่วงหัวหิน-ประจวบคีรีขันธ์ ระยะทาง 84 กม. ได้ปรับราคากลางมาที่ 7,340.47 ล้านบาท จากเดิมมูลค่ากว่า 8 พันล้านบาท เพราะดึงระบบอาณัติสัญญาณออกมา ประกอบกับราคาเหล็กปรับตัวลดลง จึงทำให้ราคากลางรอบนี้ปรับลง